נוג'אבס

ג'ון סבה (באנגלית: Jun Seba; ביפנית: 瀬葉 淳;‏ 7 בפברואר 1974 – 27 בפברואר 2010), המוכר יותר בשם הבמה נוג'אבס (Nujabes), היה מפיק תקליטים, מהנדס שמע, דיג'יי, מלחין ומעבד יפני. עיקר פרסומו במוזיקת האווירה שלו, שלוקחת דגימות ממוזיקת היפ הופ, סול וג'אז, כמו גם שילוב אלמנטים של טריפ הופ, ברייקביט, דאונטמפו ומוזיקת אמביינט. במהלך חייו הוציא סבה שני אלבומי אולפן: Metaphorical Music (2003) ו-Modal Soul (2005). לאחר מותו, יצא ב-2011 האלבום Spiritual State . הוא ייסד חברת תקליטים עצמאית בשם Hydeout Productions שהוציאה שני אוספים: Hydeout Productions 1st Collection (2003) ו-2nd Collection (2007). בנוסף לכך, לקח סבה חלק בפסקול של סדרת האנימה, סמוראי צ'מפלו ב-2004. בשנת 2010, ג'ון סבה נהרג בתאונת דרכים, בגיל 36. למרות שהיה פחות מוכר במהלך חייו, זכה סבה לשבחים לאחר מותו, ומכונה "הסנדק" של מוזיקת ההיפ הופ הלו-פיי. סבה נתן השראה למספר מפיקים וחקיינים. טכניקות ההפקה והקריירה שלו גם הושוו לאלה של ג'יי דילה. סבה נולד ב-7 בפברואר 1974, במינאטו במרכז טוקיו, יפן. סבה היה הבעלים של שתי חנויות תקליטים בשיבויה, T Records ו-Guinness Records. ב-1998 הקים את חברת התקליטים העצמאית Hydeout Productions. סבה אימץ את שם הבמה Nujabes (שמו מאוית לאחור) והפך לבולט בגישתו להפקת מקצבי היפ הופ. בנוסף לכך הוא לעיתים קרובות שילב השפעות ג'אז בשיריו ויצר צליל נינוח ונוסטלגי. הוא נחשב לחלוץ של ההיפ הופ הלו-פיי, או "צ'ילהופ". סבה שיתף פעולה עם אמנים יפנים כמו Uyama Hiroto ,Shing02 ,L-Universe ו-Minmi, ועם אמני היפ הופ אמריקאים מחתרתיים כמו סי.אל.סמוט, Cise Starr, Apani B ,Five Deez ,Substantial ועוד… סבה שיתף פעולה עם Shing02 ב-Luv(sic) hexalogy שזכתה לשבחים, וביחד עשו את החלק הראשון עד החלק השלישי. לאחר שסבה מת באופן בלתי צפוי, רבים פקפקו בכך שהסדרה אי פעם תושלם. עם זאת, החלק הרביעי והחמישי כבר הושלמו, ושוחררו זמן קצר אחרי מותו של סבה. החלק השישי שוחרר ב-26 בפברואר 2013, בתאריך מותו של סבה, 3 שנים אחרי מותו. על פי עמוד הפייסבוק הרשמי של Shing02, המרכיב המכריע למה שיהיה בסוף החלק השישי, התגלה בטלפון הסלולרי של סבה כמה שבועות לאחר מותו. סבה היה אחד התורמים הגדולים לפסקול של סדרת האנימה עטורת השבחים סמוראי צ'מפלו, המשלבת תפאורה יפנית פיאודלית עם אנכרוניזם מודרני, במיוחד בכל הקשור לתרבות ההיפ הופ כמו גרפיטי וראפ. ב-26 בפברואר 2010, סבה נפגע קשות בתאונת דרכים ביציאה מהכביש המהיר בשעה 22:14. מותו נקבע בבית חולים בשיבויה לאחר שהמאמצים להחיותו כשלו. קברו נמצא בחלק היפני של בית הקברות טאמה בטוקיו. מותו של סבה גרר מחוות רבות מאמנים אחרים ברחבי העולם. בבנדקמפ, Digi Crates הוציאו סדרת אלבומי מחווה שבוצעו על ידי אמנים שונים בסגנון המזכיר את זה של סבה. חברת התקליטים שסבה הקים, Hydeout Productions, הוציאה אלבום מחווה בשם Modal Soul Classics II ובו השתתפו מספר משתפי פעולה לשעבר ועם מילים ושמות שירים המתייחסים לעבודתו של סבה. משתף פעולה גדול של סבה, Shing02 ציין, "באמצעות המוזיקה מלאת הנשמה שלו, נוג'אבס נגע בכל כך הרבה אנשים ברחבי העולם, אפילו מעבר לחלומותיו", "[אני] מצטער מאוד על אובדן הכישרון הייחודי ועל חבר קרוב".בנוסף לכך, Shing02 הופיע בקונצרטים של מחווה לסבה. בשנת 2013, המפיק האוסטרלי Ta-Ku הוציא את אלבום המחווה 25Nights for Nujabes. בשנת 2018, הראפר הפולני זאוס הוציא שיר מחווה לנוג'אבס בשם "Kwiaty dla J". בשנת 2018, הראפר האמריקאי SahBabii הזכיר את נוג'אבס בשירו "Anime World". הוא אמר, "נוג'באס ז"ל, תשעה זנבות של ג'ינצ'וריקי". בראיון ל-XXL, הוא אמר שנוג'אבס היה השראה עבורו ליצור מוזיקה. בשנת 2018, הראפר האמריקאי לוג'יק הזכיר את נוג'אבס בשיר "Thank You" מתוך האלבום שלו YSIV, ואמר "הייתי צריך לכתוב את זה באווירת נוג'אבס", תוך התייחסות לסגנון ההפקה של השיר, שמזכיר את המוזיקה של נוג'אבס. בשנת 2020, לוג'יק איזכר בשיר "Perfect" מתוך אלבומו No Pressure, את נוג'אבס כהשראה מרכזית מאחורי סגנון ההפקה שלו לצד יוצרים כמו קניה וסט, אם אף דום וריזה. ב-26 ביולי 2019,כנס Otakon ערך הופעת מחווה בוושינגטון, בהשתתפות Shing02, MINMI, Substantial, Marcus D ו-EyeQ. ב-21 באוקטובר 2020, צ'סטר ווטסון הוציא לאור את האלבום A Japanese Horror Film, הכולל שיר בשם "Nujabes". בשנת 2022, משחק הווידאו Stray הציג את השיר Counting Stars של נוג'אבס כחלק מגיליוני מוזיקה לאספנות. 2003: Metaphorical Music 2005: Modal Soul 2011: Spiritual State 2003: Hydeout Productions 1st Collection 2007: Hydeout Productions 2nd Collection 2008: Modal Soul Classics 2009: Mellow Beats, Friends & Lovers 2010: Modal Soul Classics II 2014: Free Soul Nujabes First Collection 2014: Free Soul Nujabes Second Collection 2015: Luv(Sic) Hexalogy 2016: Kei Nishikori meets Nujabes 2004: Samurai Champloo Music Record: Departure 2004: Samurai Champloo Music Record: Impression 1999: Ain't No Mystery 2001: Dimension Ball Tracks Volume 1 2002-2013: Luv(sic) Part 1 - Part 6 2002: Blessing It/The Final View 2003: (Flower/After Hanabi (Listen To My Beat 2003: Next View 2003: Lady Brown 2003: "FILO" 2003: Still Talking To You/Steadfast 2015: Perfect Circle (עם Shing02) 2001: To This Union a Sun Was Born (עם Substantial) 2003: Bullshit as Usual (עם Pase Rock) 1998: Sweet Sticky Thing 2002: Good Music Cuisine - Ristorante Nujabes 2003: Tribe Sampler Vol. 1 האתר של נוג'אבס הערוץ של נוג'אבס ביוטיוב נוג'אבס, סרטונים בערוץ היוטיוב נוג'אבס, במסד הנתונים הקולנועיים IMDb (באנגלית) נוג'אבס, באתר ספוטיפיי נוג'אבס, באתר Last.fm (באנגלית) נוג'אבס, באתר AllMusic (באנגלית) נוג'אבס, באתר MusicBrainz (באנגלית) נוג'אבס, באתר דיזר נוג'אבס, באתר Yandex.Music (ברוסית) נוג'אבס, באתר Discogs (באנגלית) Nujabes - Spiritual State (album review ) | Sputnikmusic, www.sputnikmusic.com James Hadfield, Nujabes’ friends to pay tribute to the soulful hip-hop producer on the fifth anniversary of his death, The Japan Times, ‏2015-02-24 (באנגלית אמריקאית) YouTube & Chill: A Glimpse Into The World Of Lo-fi Hip-Hop, Genius (באנגלית) Patrick, A Tribute To J Dilla and Nujabes, Word Is Bond (באנגלית אמריקאית) Lucy Dayman, Nujabes: The Japanese Icon Who Shaped the Future of Hip Hop, Culture Trip, ‏2017-12-28 News: Nujabes died in fatal car accident, The Find Mag, ‏2010-03-18 (באנגלית אמריקאית) Japanese Hip-Hop producer Nujabes dies - Inquisitr, www.inquisitr.com Jun Seba aka Nujabes, Rest In Peace, www.e22.com A Tribute for Nujabes w/ Shing02 + Spin Master A-1 – Tickets – The Lyric Theatre – Los Angeles, CA – January 23rd, 2015 | Ticketfly, web.archive.org, ‏2017-10-25 25 Nights For Nujabes, SoundCloud (באנגלית) ZEUS - Kwiaty dla J. (utwór z albumu "TO POMYŁKA."), נבדק ב-2022-07-18 1on1: Sahbabii on Still Recording in Bedroom, Getting Fired, and Yu Gi Oh Cards (Interview), נבדק ב-2022-07-18 Thank You (feat. Lucy Rose & The RattPack) (באנגלית), נבדק ב-2022-07-18 Perfect (באנגלית), נבדק ב-2022-07-18 Otakon 2019 Tribute to Nujabes Concert, www.facebook.com A Japanese Horror Film, Directed by Chester Watson, Passion of the Weiss, ‏2020-10-30